b"\n_START_ARTICLE_\nDulce et decorum est pro patria mori\n_START_PARAGRAPH_\n\xc2\xabDulce et decorum est pro patria mori\xc2\xbb \xc3\xa9s una frase utilitzada a l'Antiga Roma provinent d'un poema l\xc3\xadric escrit per Horaci. La seva traducci\xc3\xb3 al catal\xc3\xa0 seria: \xc2\xabDol\xc3\xa7 i honorable \xc3\xa9s morir per la p\xc3\xa0tria\xc2\xbb._NEWLINE_La frase ha tingut un \xc3\xbas com\xc3\xba en diferents circumst\xc3\xa0ncies al llarg de la hist\xc3\xb2ria moderna. Es diu que va ser citada per Lord Lovat abans que l'any 1747 fos executat a Londres. Ha estat bastant esmentada en relaci\xc3\xb3 al nacionalisme angl\xc3\xa8s durant el segle XIX, particularment durant la Segona Guerra B\xc3\xb2er. El poeta de guerra Wilfred Owen la va usar de forma sat\xc3\xadrica en el seu poema titulat Dulce et Decorum Est que va ser escrit durant la Primera Guerra Mundial. Owen va morir en acci\xc3\xb3 una setmana abans de la fi de la guerra a 1918."